Әммә аҫаба биләмәләр сиктәренең аныҡ итеп билдәләнмәлеүе, бихисап бәхәстәр тыуҙырған. Шунлыҡтан меңле башҡорттары үҙ ерҙәрен үҙ-ара килешеп яңынан 11 өлөшкә бүлгән. Был бүленеш 1671 йылдың 9 февралендә батша Алексей Михайлович тарафынан раҫлана. Уртаҡ аҫаба ерҙәрҙе бүлеүҙә Мең улусы башлығы кенәз Ҡәнзәфәрҙең 4 улыxa0— Козябахты, Дистан, Кудабахты, Ҡоҙаш-кенәз һәм Сөплөктең 4 улы — Яйыҡ-Ҫыбы, Ҡадир-Ҫыбы, Меңле-Ҫыбы һәм Иҙел-Ҫыбы, һәм шулай уҡ Ураҙлы Урманов, Мәмбәтҡол Теникеев һәм Аҡҡонды Аҡманов ҡатнашҡан. Һуңыраҡ Кузябахтының ерҙәреxa0— Мең улусы, Дистандың ерҙәреxa0— Ҫарайлы-Мең улусы, Ҡоҙабахтының ерҙәреxa0— Суби-Мең улусы, Ҡоҙаштың ерҙәреxa0— Өршәк-Мең улусы, Яйыҡ-Ҫыбының ерҙәреxa0— Яйыҡ-Ҫыбы-Мең улусы, Ҡадир-Ҫыбының ерҙәреxa0— Бәғәнәш-Мең улусы; Иҙел-Ҫыбының ерҙәреxa0— Слю-Мең улусы; Аҡҡондо Аҡмановтың ерҙәре — Меркет-Мең улусы; Меңле-Ҫыбының ерҙәре — Күл-Ил-Мең улусы; Мәмбәтҡол Теникеевтың ерҙәре ерҙәре — Илекәй-Мең улусы тип атала башлай.